paragraph_text: "Moj je otac bio u ratu" je singl ploča hrvatske rock grupe Prljavo kazalište, objavljena 1979. godine u izdanju Suzyja. Sadrži dvije pjesme, od kojih naslovnu pjesmu potpisuju Zoran Cvetković i Jasenko Houra, dok pjesmu «Noć» potpisuje Houra, koji je pjesmu i otpjevao, tj. odrecitirao. Producent ploče je Ivan Piko Stančić, a omotnicu je dizajnirao ugledni hrvatski grafičar Mirko Ilić. Ova singl ploča objavljena je neposredno prije objavljivanja albuma Prljavo kazalište (1979.).